EkBass/fiwiki-20250220-pages-articles huggingface dataset:
Ampumahiihdon maailmanmestaruuskilpailut 1975

Ampumahiihdon maailmanmestaruuskilpailut 1975 järjestettiin 11.–16. helmikuuta Anterselvassa, Italiassa. == Miehet == === 10 kilometriä === Sija Maa Kilpailija Aika/ohilaukaukset 1 Nikolai Kruglov 35.27,7 / 1–0 2 Aleksandr Jelizarov 35.33,2 / 1–0 3 Klaus Siebert 36.27,4 / 0–2 4 Heikki Ikola 36.47,1 / 2–1 === 20 kilometriä === Sija Maa Kilpailija Aika/ohilaukaukset 1 Heikki Ikola 1.13.53,2 / 0–2–0–0 2 Nikolai Kruglov 1.14.31,3 / 0–1–2–0 3 Esko Saira 1.15.08,8 / 0–1–2–0 === 4 × 7,5 kilometrin viesti === Sija Maa Joukkue Aika/ohilaukaukset 1 Henrik Flöjt, Simo Halonen, Juhani Suutarinen, Heikki Ikola 1.55.10,6 / 0–3–0–0 2 Aleksandr Tihonov, Aleksander Jelisarov, Aleksandr Ušakov, Nikolai Kruglov 1.55.36,2 3 Jan Szpunar, Andrzej Rapacz, Ludwig Zieba, Wojciech Truchan 1.57.12,2 == Nuoret == === 10 kilometriä === Sija Maa Kilpailija Aika/ohilaukaukset 1 Vladimir Aleksandrov 36.56,7 / 1–1 === 15 kilometriä === Sija Maa Kilpailija Aika/ohilaukaukset 1 Andreas Richter 58.02,3 / 1–1–0 === Viesti === Sija Maa Joukkue Aika/ohilaukaukset 1 1.30.14,9 2 1.30.28,4 3 Keijo Kuntola, Erkki Antila, Arto Sutinen 1.31.51,6 == Mitalitaulukko == === Miehet === Sija Maa 1\. 2 0 1 2\. 1 3 0 3\. 0 0 1 3\. 0 0 1 === Nuoret === Sija Maa 1\. 2 2 1 2\. 1 1 0 3\. 0 0 1 3\. 0 0 1 == Lähteet == * * 1975 Luokka:Vuoden 1975 urheilu Maailmanmestaruuskilpailut 1975 Luokka:Etelä-Tiroli
Wow! What Was That, Baby?

Wow! What Was That, Baby? on Pintandwefallin esikoisalbumi, joka julkaistiin 17. lokakuuta 2007. Albumin äänitti Pepe Trouble. == Kappaleet == # # # # # # # # # # # # == Kokoonpano == * Dumb Pint – laulu, kitara * Cute Pint – laulu, koskettimet, lyömäsoittimet * Crazy Pint – basso, laulu * Tough Pint – rummut, laulu == Arvostelut == * Soundi: Soundi: Levyarvio == Lähteet == == Aiheesta muualla == * Wow! What Was That, Baby? discogs.com -sivustolla Luokka:Vuoden 2007 esikoisalbumit Luokka:Pintandwefallin albumit
Sirkka Norrlund

Sirkka Marjatta Norrlund (8. maaliskuuta 1943 Vaasa – 21. syyskuuta 2022 Vaasa) oli suomalainen pikajuoksija, viisiottelija ja pituushyppääjä. Hän saavutti ulkoradoilla yhteensä 23 Suomen mestaruutta, joista 12 peräkkäistä mestaruutta pika-aitamatkoilla. Norrlund edusti seuratasolla Vaasan Vasamaa. Norrlund karsiutui Tokion 1964 olympialaisten 80 metrin aitajuoksun alkuerässä. EM-kilpailuihin hän osallistui kolmasti: Budapestissa 1966 hän karsiutui 80 metrin aitojen alkuerissä ja sijoittui viisiottelussa 13:nneksi. Ateenassa 1969 hän pääsi 100 metrin aitajuoksun loppukilpailuun ja sijoittui siinä kahdeksanneksi. Helsingissä 1971 hän karsiutui 100 metrin aitajuoksun välierissä. ==Saavutukset== *80 m aitajuoksu **Suomen mestari: 1961, 1962, 1963, 1964, 1965, 1966, 1967, 1968 *100 m aitajuoksu **EM-kisoissa 8. sija 1969 **Suomen mestari: 1969, 1970, 1971, 1972 *200 m aitajuoksu **Suomen mestari: 1968, 1969, 1970, 1971 *100 m juoksu **Suomen mestari: 1966 **SM- hopea: 1965 **SM-pronssi: 1967 *200 m juoksu **Suomen mestari: 1961, 1964, 1966 **SM-hopea: 1963 **SM-pronssi: 1962 *Viisiottelu **EM-kisoissa 13. sija 1966 **Suomen mestari: 1963, 1964, 1965 **SM-hopea: 1966 **SM-pronssi: 1962 *Pituushyppy **SM-hopea: 1963, 1964, 1966 **SM-pronssi: 1961, 1965 ==Lähteet== * * * ===Viitteet=== Luokka:Suomalaiset pika-aitajuoksijat Luokka:Suomalaiset pikajuoksijat Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Vuonna 1943 syntyneet Luokka:Vuonna 2022 kuolleet
Ampumahiihdon maailmanmestaruuskilpailut 1974

Ampumahiihdon maailmanmestaruuskilpailut 1974 järjestettiin 26. helmikuuta – 3. maaliskuuta Minskissä, Neuvostoliitossa. Pikamatka, 10 kilometriä, oli ensi kertaa MM-kilpailujen ohjelmassa. ==Miehet== ===10 kilometriä=== Sija Maa Kilpailija Aika/ohilaukaukset 1 Juhani Suutarinen 37.42,43 / 2 2 Günther Bartnick 38.30,73 / 4 3 Torsten Wadman 38.44,03 / 2 ===20 kilometriä=== Sija Maa Kilpailija Aika/ohilaukaukset 1 Juhani Suutarinen 1.12.04,74 / 1 2 Gheorghe Girnitsa 1.13.28,92 / 1 3 Tor Svendsberget 1.13.37,10 / 3 4 Heikki Ikola ===4x7,5 kilometrin viesti=== Sija Maa Joukkue Aika/ohilaukaukset 1 Aleksandr Ušakov, Aleksandr Tihonov, Juri Kolmakov, Nikolai Kruglov 2.02.48,75 / 4 2 Simo Halonen, Heikki Flöjt, Juhani Suutarinen, Heikki Ikola 2.04.08,89 / 2 3 Kjell Hovda, Kåre Hovda, Terje Hanssen, Tor Svendsberget 2.05.15,35 / 4 ==Nuoret== ===10 kilometriä=== Sija Maa Kilpailija Aika/ohilaukaukset 1 Stefan Thierfelder 38.30,60 / 5 2 Erkki Antila 38.33,25 / 4 ===15 kilometriä=== Sija Maa Kilpailija Aika/ohilaukaukset 1 Sergei Hohulja 58.06,35 / 1 2 Keijo Kuntola 59.04,35 / 4 ===Viesti=== Sija Maa Joukkue Aika/ohilaukaukset 1 Keijo Kuntola, Osmo Männistö, Erkki Antila 1.33.19,84 ==Mitalitaulukko== ===Miehet=== Sija Maa 1\. 2 1 0 2\. 1 0 0 3\. 0 1 0 3\. 0 1 0 5\. 0 0 2 6\. 0 0 1 ===Nuoret=== Sija Maa 1\. 1 2 0 2\. 1 1 0 3\. 1 0 2 4\. 0 0 1 ==Lähteet== * * 1974 Luokka:Vuoden 1974 urheilu Luokka:Neuvostoliiton hiihto Luokka:Minskin urheilu
King Abdullah Economic City

King Abdullah Economic City () on Saudi-Arabiassa vuonna 2005 käynnistynyt miljardiluokan taloudellinen projekti, jonka tarkoituksena on luoda uusi kaupunki Punaisen meren rannalle tukemaan Saudi-Arabian talouden monipuolistumista ja kasvua. Kaupunki tulee sijaitsemaan noin sata kilometriä Jeddasta pohjoiseen. Kaupunki tullaan jakamaan kuuteen eri osaan ja asukasluku tullee olemaan noin kaksi miljoonaa. Projektin hinta-arvio on 100 miljardia Saudi-Arabian rialia, eli yli 25 miljardia Yhdysvaltain dollaria. Kaupungin rakennustyöt aloitettiin 21. joulukuuta 2005. Vuoteen 2015 mennessä kaupungista oli valmiina noin 15 prosenttia. == Rakennuskohteita kaupungissa == Kaupunkiin rakennetaan satama, joka pystyy käsittelemään Panamax-luokan rahtilaivoja. Teollisuusalueen pinta-ala tulee muodostamaan lähes kolmanneksen kaupungin pinta-alasta, ts. 63 miljoonaa neliömetriä. Liikekeskusta pyrkii houkuttelemaan alueelleen kansainvälisiä yrityksiä. Alueelle pyritään luomaan myös korkeatasoinen yliopisto. Alueelle rakennetaan yli 150 000 asuntoa. Matkailijoita kaupunkiin pyritään houkuttelemaan neljä kilometriä pitkällä rannalla. == Lähteet == == Aiheesta muualla == * Viralliset kotisivut * Daily Mail Sisältää virtuaalimatkan Luokka:Saudi-Arabian kaupungit Luokka:Makkah
Kuvakumpu

Kuvakummut ovat muinaisten intiaanien tekemiä, monesti eläintä ylhäältä katsoen muistuttavia kumpuja Pohjois-Amerikassa. Kuvakumpu saattoi myös esittää uskonnollista tunnusta tai ihmistä. Kuvakumpuja tehtiin luultavasti noin 300 eaa. – 1350 jaa. Kuvakumpuja käytettiin monesti hautakumpuina. Tunnetuin kuvakumpu lienee käärmeenmuotoinen Serpent Mound Adamsin piirikunnassa Ohiossa. Kuuluisa on myös kotkanmuotoinen, pienistä kivistä koottu ”Rock Eagle”, ”Kivikotka”. Ihmiset ovat aikojen saatossa tuhonneet useita kuvakumpuja muun muassa kaivuutöiden yhteydessä. Eniten kuvakumpuja on Wisconsinissa. == Alue == Kuvakumpujen keskus on eteläisessä Wisconsinissa Michiganjärven länsipuolella ja alue ulottuu kaakkoiseen Minnesotaan, koilliseen Iowaan ja pohjoiseen Illinoisiin sekä Ohioon. Kuvakummut ovat karhun, peuran, pantterin, suden, ketun, biisonin, kilpikonnan, kotkan, hanhen, pääskyn ja joskus ihmisen muotoisia. Useimmat eläimen kuvat ovat sivukuvia, mutta jotkin ovat ylhäältä päin kuvattuja. Kuvakumpujen koko vaihtelee suuresti. == Ajoitus == Kuvakumpujen ajoituksesta on kiistelty. Kuvakumpujen edeltäjinä pidetään kartiomaisia ja neliömäisä hautakumpuja, joita tehtiin jo 700 eaa. Käärmekumpu tehtiin vuonna 2017 julkaistujen ajoitusten mukaan luultavasti noin 320 eaa. Adenan kulttuurin osanaHistory Got it Wrong: Scientists Now Say Serpent Mound as Old as Aristotle The 2014 research has put a hold on Serpent Mound being added to the UNESCO World Heritage List Geoffrey Sea, Indian Country Toda, April 17, 2017. Käärmekumpua ehkä paranneltoon noin vuonna 1070. Ohion Granvillebn alligaattorikumpu on ajoitettu aikaan 800 jaa – 1200 jaa. == Katso myös == * Adenan kulttuuri * Hopewellin kulttuuri * Mississippin kulttuuri == Lähteet == * === Viitteet === == Aiheesta muualla == * National Park Service: Effigy Moundbuilders Luokka:Esikolumbiaaniset kulttuurit Luokka:Arkeologia Luokka:Geoglyfit Luokka:Pohjois-Amerikan historia
Juha Porkka

Juha Porkka (s. 2. elokuuta 1953 Kymi) on suomalainen korkeushyppääjä. Hän saavutti ulkoradoilla kaksi Suomen mestaruutta. Porkka käytti kierähdystyyliä, ja hän on viimeisin Suomen mestaruuden tällä tyylillä voittanut Kalevan kisoissa 1981. Hänen ennätystuloksensa 221 cm on vuodelta 1982. Seuratasolla hän edusti Kymin Koskenpoikia, Laukaan Urheilijoita ja Karhulan Katajaisia. ==Saavutukset== *Suomen mestari: 1978, 1981 *SM-hopea: 1979 *SM-pronssi: 1974 ==Lähteet== * * Luokka:Suomalaiset korkeushyppääjät Luokka:Vuonna 1953 syntyneet Luokka:Elävät henkilöt
Pentti Kuukasjärvi

Pentti Kuukasjärvi (s. 28. marraskuuta 1946 Pudasjärvi) on suomalainen kolmiloikkaaja. Hän oli lajissaan Suomen paras 1970-luvulla ja on edelleen Suomen kaikkien aikojen kolmiloikkatilastossa neljäntenä ennätyksellään 16,87 m. Sisäradoilla hän hyppäsi Suomen ennätyksen 16,44 m 21. helmikuuta 1976. Ennätyksen rikkoi Johan Meriluoto 17.2.2001Suomen halliennätykset Tilastopaja. Viitattu 12.8.2016. Kuukasjärvi osallistui yksiin olympialaisiin ja kaksiin ulkoratojen EM-kisoihin. Montréalin olympialaisissa 1976 hän sijoittui kymmenenneksi ja Rooman EM-kisoissa 1974 yhdeksänneksi. Sisäratojen EM- kilpailuissa hän sijoittui viidenneksi 1976 ja kymmenenneksi 1978. Seuratasolla Kuukasjärvi edusti Pudasjärven Urheilijoita ja Oulun NMKY:n Urheilijoita. Hän voitti kolmiloikassa seitsemän Suomen mestaruutta. Hänen valmentajansa oli Jussi Saarela. == Saavutukset == *Olympialaisissa 10. sija 1976 *EM-kisoissa 9. sija 1974, karsinnassa 14. sija 1971 *Sisäratojen EM- kisoissa 5. sija 1976, 10. sija 1978 *Suomen mestari: 1971, 1972, 1974, 1975, 1976, 1977, 1978 *SM-hopea: 1970, 1973 *Sisäratojen SM-kultaa: 1972, 1975, 1976, 1977, 1978 *Sisäratojen SM-hopeaa: 1973 == Lähteet == * * === Viitteet === Luokka:Suomalaiset kolmiloikkaajat Luokka:Vuonna 1946 syntyneet Luokka:Elävät henkilöt
”Heroes”

”Heroes” on brittiläisen muusikon David Bowien lokakuussa 1977 julkaistu albumi, joka on toinen osa ”Berliini-trilogiaa”. Kriitikot ovat usein nostaneet albumin Bowien parhaimmistoon kuuluvaksi. Tyyliltään albumi jatkoi Bowien edellisen levyn, Low’n, kokeellista linjaa, joka sisälsi vaikutteita ambient-musiikista. Kuten edellisellä levyllä, myös ”Heroesilla” kakkospuoli on omistettu kokonaan ambient-musiikille. Levy myös äänitettiin edeltäjänsä tapaan Länsi-Berliinissä. Albumin nimikappale ”Heroes” on kiistatta yksi suurimmista Bowie-klassikoista. Se julkaistiin singlenä (UK #24), kuten myös avausraita ”Beauty and the Beast” (UK #39). Muita albumin merkittäviä kappaleita ovat muun muassa instrumentaali ”V-2 Schneider” sekä levyn päättävä ”The Secret Life of Arabia”. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Nimikappale ”Heroes” ylsi sijalle 23. Levyn kansikuva sai vaikutteensa Bowien hyvän ystävän Iggy Popin albumista The Idiot, joka oli julkaistu aiemmin samana vuonna 1977. ==Kappaleet== A-puoli # # # # # B-puoli # * # # # # ===Vuoden 1991 uusintapainoksen bonuskappaleet (Rykodisc)=== # * # ==Kokoonpano== *David Bowie – laulu, taustalaulu, kosketinsoittimet, kitarat, saksofoni, koto *Carlos Alomar – komppikitara *Dennis Davis – lyömäsoittimet *George Murray – sähköbasso *Brian Eno – syntetisaattorit, kosketinsoittimet, kitarakäsittelyt *Robert Fripp – soolokitara *Tony Visconti – taustalaulu *Antonia Maass – taustalaulu == Arvostelut == *Allmusic: () linkki *Pitchfork: 10/10 == Lähteet == Luokka:David Bowien albumit Luokka:Vuoden 1977 albumit
Ulla Hovinen

Ulla Kaija Hovinen (o.s. Lundholm, s. 20. tammikuuta 1957 Helsinki) on suomalainen kiekonheittäjä ja kuulantyöntäjä. Hovinen saavutti kiekonheitossa neljä Suomen mestaruutta ja hänen ennätystuloksensa 67,02 m vuodelta 1983 on voimassa oleva Suomen ennätys. Los Angelesin olympialaisissa 1984 Hovinen sijoittui neljänneksi. Seuratasolla hän edusti Viipurin Urheilijoita. Hän on naimisissa keihäänheittäjä Seppo Hovisen kanssa. Pariskunnan keskimmäinen poika Niko on jääkiekkomaalivahti ja nuorin poika Miro jääkiekkopuolustaja. ==Saavutukset== *Kiekonheitto **4. sija Los Angelesin olympialaisissa 1984 **Suomen mestari: 1980, 1981, 1983, 1984 **SM-hopea: 1976, 1978 **SM-pronssi: 1977, 1979 *Kuulantyöntö **SM-pronssi: 1980, 1981, 1983 ==Lähteet== * * Luokka:Suomalaiset kiekonheittäjät Luokka:Suomalaiset kuulantyöntäjät Luokka:Vuonna 1957 syntyneet Luokka:Elävät henkilöt
Siret

Siret (, , ) on Karpaateilta Ukrainan Tšernivtsin alueelta alkunsa saava, etelään virtaava joki, joka yhtyy Tonavaan Romanian Galațin kaupungin lounaislaidalla. Joki on pituudeltaan 706 kilometriä ja sen valuma-alueen koko on noin 45 000 neliökilometriä. Joen keskivirtaus alajuoksulla on luokkaa 185 m³/s. Joen vettä käytetään kasteluun ja siihen on rakennettu pieniä vesivoimaloita; alaosa on navigoitavissa. ==Lähteet== ==Aiheesta muualla== Luokka:Ukrainan joet Luokka:Romanian joet Luokka:Tonavan vesistö
Maria Rus

Maria Rus (s. 19. tammikuuta 1983) on romanialainen yleisurheilija, jonka päälajit ovat 400 metrin juoksu sekä 400 metrin aitajuoksu. Rus karsiutui 1999 Bydgoszczin alle 18-vuotiaiden MM-kisoissa 400 metrin juoksun välierissä ajalla 55,26. Seuraavana vuonna hän sijoittui matkan neljänneksi Santiago de Chilen nuorten MM-kisoissa ajalla 53,46. Rus voitti pronssia 4 x 400 metrin viestijuoksussa alle 20-vuotiaiden Euroopan-mestaruuskilpailuissa Grossetossa 2001. Vuonna 2003 hän voitti Romanian mestaruudet 400 metrillä sekä 400 metrin aidoissa. Myöhemmin samana vuonna hän juoksi neljänneksi Universiadeissa 400 metrin aidoissa ajalla 56,34. Rus oli Budapestin sisäratojen MM-kisoissa 2004 mukana Romanian joukkueessa, joka voitti MM-pronssia 4 x 400 metrin viestijuoksussa.http://www.iaaf.org/WIC04/results/gender=W/discipline=4X4/combCode=hash/roundCode=f/index.html Kaksi vuotta myöhemmin hän oli kahdeksas 400 metrin sileällä Euroopan cupin superliigassa. ==Ennätykset== * 400 metrin juoksu: 52,64 (2004) * 400 metrin aitajuoksu: 56,09 (2004) ==Lähteet== Luokka:Romanialaiset pikajuoksijat Luokka:Romanialaiset 400 metrin aitajuoksijat Luokka:Vuonna 1983 syntyneet Luokka:Elävät henkilöt
David Gillick

David Gillick (s. 9. heinäkuuta 1983 Dublin, Irlanti) on irlantilainen 400 metrin juoksija. Gillick oli Budapestin sisäratojen MM-kisoissa 2004 mukana Irlannin joukkueessa, joka voitti MM-pronssia 4 x 400 metrin viestijuoksussa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html Seuraavana vuonna hän voitti Madridin sisäratojen EM-kisoissa kultaa 400 metrillä ajalla 46,30 s ja voitti Euroopan cupin ykkösliigan ajalla 45,96 s. Vuonna 2006 hän karsiutui Moskovan sisäratojen MM-kisoissa alkuerissä. Myöhemmin samana vuonna hän voitti Euroopan cupin kakkosliigan ja karsiutui Göteborgin EM-kisoissa välierissä. Gillick voitti seuraavana vuonna EM-kultaa Birminghamin sisäratojen EM-kisoissa ajalla 45,52 s. Osakan MM-kisoissa hän karsiutui välierissä ajalla 45,37 s. Pekingin olympialaisissa 2008 hän karsiutui alkuerissä ajalla 45,83 s. Berliinin MM-kilpailuissa 2009 hän sijoittui kuudenneksi ajalla 45,53 s. Vuonna 2010 hänet hylättiin Dohan sisäratojen MM-kisojen loppukilpailussaDoha 2010: Miesten 400 metrin loppukilpailu ja myöhemmin samana vuonna hän oli viides Barcelonan EM-kisoissa ajalla 45,28 s. ==Henkilökohtaiset ennätykset== ;Ulkoradat * 400 metrin juoksu: 44,77 (2009) ;Sisäradat * 200 metrin juoksu: 21,36 (2006) * 400 metrin juoksu: 45,52 (2007, 2010) ==Lähteet== Luokka:Irlantilaiset pikajuoksijat Luokka:Vuonna 1983 syntyneet Luokka:Elävät henkilöt
Erkki Järvinen

Erkki Viljo Järvinen (15. lokakuuta 1904 Lahti – 9. kesäkuuta 1991 Lahti) oli suomalainen kolmiloikkaaja ja mäkihyppääjä. Järvinen sijoittui Amsterdamin 1928 kesäolympialaisten kolmiloikkakilpailussa kuudenneksi tuloksella 14,65 m. Hän oli Suomen olympiavalintakilpailuissa hypännyt myötätuulituloksen 15,40, mutta hänen laillisissa oloissa hypätyksi ennätyksekseen jäi 14,90. Hän voitti Suomen mestaruuden vuonna 1926 ja sijoittui Ruotsi-maaottelussa toiseksi vuonna 1931. Mäkihypyn Suomen mestaruuden Järvinen voitti vuonna 1928. Veljensä Esko Järvisen kanssa hän perusti urheiluvälineliikkeen vuonna 1930. Seuratasolla Erkki Järvinen edusti Lahden Ahkeraa ja Lahden Hiihtoseuraa. == Lähteet == * * Luokka:Suomalaiset kolmiloikkaajat Luokka:Suomalaiset mäkihyppääjät Luokka:Vuonna 1904 syntyneet Luokka:Vuonna 1991 kuolleet
Allen Trimble

Allen Trimble (24. marraskuuta 1783 – 3. helmikuuta 1870) oli yhdysvaltalainen federalistipuoluetta edustanut poliitikko. Trimble valittiin Ohion osavaltion edustajainhuoneeseen vuonna 1816, jonka jälkeen hän istui Ohion senaatissa vuosina 1818–1826. Hän toimi senaatin puhemiehenä vuosina 1818–1826. Puhemiehenä ollessaan Ohion kuvernööri Ethan A. Brown erosi tehtävästään vuonna 1822, minkä seurauksena Trimble toimitti kuvernöörin tehtäviä vuoden 1822 ajan. Trimble valittiin vaaleilla kuvernööriksi uudelleen vuonna 1826 ja hän istui virassa vuoteen 1830 asti. == Lähteet == Luokka:Ohion kuvernöörit Luokka:Vuonna 1783 syntyneet Luokka:Vuonna 1870 kuolleet
Judogi

Judogi (柔道着 eli 柔道衣) on japaninkielinen nimi perinteistyyliselle japanilaiselle asusteelle, jota käytetään judon harjoittelussa ja kilpailuissa. Puvut ovat muiden japanilaisten budolajipukujen eli keikogien kaltaisia, mutta lajin luonteen vuoksi materiaali on paksumpaa, vahvistettua kangasta. Pukujen kangasvahvuus vaihtelee hintaluokittain. Nykyaikaiset kilpailupuvut ovat joko sinisiä tai valkoisia. Käytännön syistä useimmat kilpailevat judokat omistavat sekä valkoisen että sinisen puvun, joiden molempien käyttö harjoituksissa on yleensä sallittua. Puvun kanssa käytetään värillistä vyötä, joka ilmaisee kantajansa taitotasoa, joskin vyöjärjestelmät sekä niiden myöntöperuste vaihtelevat jonkin verran maittain. Judogille tyypillinen piirre ovat kauluksesta olkapään yli ulottuvat ommellut koristeraidat, mutta useimmat valmistajat myyvät myös raidattomia pukuja. Judopukujen koot ilmoitetaan 10 cm välein, ja periaatesääntö mitoituksessa on, että puvun on oltava hieman isompi kuin judoka eli judon harrastaja itse. Esimerkiksi jos judoka on 175 cm pitkä, puvun on oltava kokoa 180 cm. Naispuoliset judokat käyttävät judogin alla T-paitaa ja sitovat hiuksensa pehmeällä narulla tai lenkillä. Miehet voivat käyttää asun alla sopivaa ns. rash guard -paitaa hiertymien estämiseksi, riippuen paikallisen harjoittelusalin etiketistä. Harjoitusetiketin mukaan puvun tulee olla aina siisti ja puhdas. Perinteisiä judogien valmistajia ovat Kizoku, KuSakura, Matsuru ja Mizuno, mutta judon laajan suosion vuoksi pukuja valmistavat lukuisat yritykset, tunnetuimpina mm. Adidas. Luokka:Judo Luokka:Urheiluvaatteet ja:柔道#柔道と空手道の道衣
Manfred Gräsbeck

Manfred Uno Gustaf Gräsbeck (s. 16. heinäkuuta 1955, Turku) on suomalainen viulisti, kapellimestari ja säveltäjä. Hänen puolisonsa on urkuri Maija Lehtonen ja veljensä pianisti Folke Gräsbeck. Laulaja Yvonne Gräsbeck oli Manfred Gräsbeckin sisar. Gräsbeck aloitti viulunsoiton 4-vuotiaana isänsä Gottfrid Gräsbeckin johdolla. Hän opiskeli Turun konservatoriossa 1962–1979, Pariisissa 1971–1977 opettajanaan Christian Ferras ja Kiovan Tšaikovski- konservatoriossa 1978–1981 opettajanaan Olga Parhomenko. Västeråsissa järjestetyn pohjoismaisen viulukilpailun Gräsbeck voitti 1977. Hän kirjoitti ylioppilaaksi 1982 ja suoritti Sibelius-Akatemiassa musiikin kandidaatin tutkinnon 1991 ja musiikin maisterin tutkinnon 1997. Kapellimestariksi hän opiskeli Nizzassa 1974–1977 opettajinaan F. Quattrocchi ja Pierre Dervaux. Jorma Panulan mestarikurssille hän osallistui 2003. Gräsbeck debytoi 16-vuotiaana Århusin ja Kööpenhaminan sinfoniaorkestereiden solistina. Hän toimii Suomen Kansallisoopperan toisena konserttimestarina. Gräsbeck on esittänyt yli 70 viulukonserttoa, joista monet ovat olleet kantaesityksiä, kotimaassa ja ulkomailla. Hän on konsertoinut lukuisissa kaupungeissa, joihin kuuluvat muiden muassa Bordeaux, Gävle, Hampuri, Katowice, Kaunas, Kööpenhamina, Moskova, Pietari, Reykjavík, Szczecin, Toulouse, Tukholma, Vilna, Volgograd, Västerås ja Århus. Gräsbeck on säveltänyt yli 80 teosta. Niiden joukossa on 8 sinfoniaa, 6 viulukonserttoa, 5 sonaattia, pianokvartetto sekä trio käyrätorvelle, kontrabassolle ja uruille. Lisäksi hän on säveltänyt lauluja ja elokuvamusiikkia. Gräsbeck on julkaissut kahdeksan levytystä, ja hänellä on oma sinfoniaorkesteri nimeltään The Manfred Gräsbeck Symphony Orchestra. ==Lähteet== * * Suomen Kansallisooppera: Ihmiset === Viitteet === Luokka:Suomalaiset viulistit Luokka:Suomalaiset säveltäjät Luokka:Suomalaiset kapellimestarit Luokka:Konserttimestarit Luokka:Vuonna 1955 syntyneet Luokka:Elävät henkilöt
Wiljo-Kustaa Kuuliala

Wiljo-Kustaa Kuuliala (sukunimi vuoteen 1914 Nurminen; 20. huhtikuuta 1891 Pälkäne - 28\. marraskuuta 1958 Riihimäki) oli suomalainen teologian tohtori, rovasti ja Riihimäen kirkkoherra. Hän oli kokoomuksen kansanedustajana 1920- ja 1930-lukujen vaihteessa. Kuuliala harrasti myös Hämeen paikallishistorian tutkimusta ja julkaisi aiheeseen liittyen useita kirjoja. Kuulialan vanhemmat olivat rusthollari Benjamin Nurminen ja Aliisa Augusta Rapola. Hän pääsi ylioppilaaksi 1910 ja valmistui filosofian kandidaatiksi 1914, teologian kandidaatiksi 1919 sekä teologian lisensiaatiksi ja tohtoriksi 1932. Papiksi Kuuliala vihittiin 1919. Kuuliala oli ylimääräisenä pappina Raumalla ja Iitissä 1919 sekä Orivedellä 1919–1920. Hän toimi vielä Kalvolan vt. kirkkoherrana 1920–1921 ja ylimääräisenä pappina Sääksmäellä 1921 ennen tuloaan Riihimäen vt. kirkkoherraksi 1922. Riihimäen kirkkoherrana Kuuliala oli sitten vuosina 1923–1958. Hän oli myös Tampereen tuomiokapitulin asessorina 1939–1946 ja Lohjan rovastikunnan lääninrovastina 1940–1948 sekä hoiti Antrean seurakunnan vt. kirkkoherran tehtäviä 1948–1949. Kuuliala oli kokoomuksen kansanedustajana vuosina 1927–1933 edustaen Hämeen läänin eteläistä vaalipiiriä. Hän oli jäsenenä myös Riihimäen kauppalanvaltuustossa ja osallistui vuoden 1933 kirkolliskokoukseen. Kuuliala oli naimisissa vuodesta 1919 Inkeri Kyllikki Leivon kanssa. == Teoksia == *Turun romantikkojen suhtautuminen uskonnollisiin kysymyksiin, väitöskirja. 1931 *A. W. Ingman suomalaisen kristillisyyden miehenä. 1934 *Hämäläisiä talonpoikia ja kirkonisäntiä. 1936 *Vanhoilta kirkoilta ja kirkkoteiltä. 1939 *Toimellinen talonpoika. 1939 *Neljännesvuosisata seurakuntatyötä Riihimäellä. 1946 *Sikojärven Sirenit. 1946 *Kalvolan vaiheita. 1948 *Vanhaa Pälkänettä. 1949 *Kirjava karja musta paimen. 1953 == Lähteet == * * Kuka kukin oli (Wikiaineisto) == Aiheesta muualla == * Wiljo-Kustaa Kuuliala : Kansankedon kasvatti, Aamulehti, 19.08.1934, nro 221, s. 11, Kansalliskirjaston digitaaliset aineistot Luokka:Kansanedustajat Luokka:Kansallisen Kokoomuksen poliitikot Luokka:Riihimäen kaupunginvaltuutetut Luokka:Hämeen vaalipiiri Luokka:Suomen evankelis-luterilaisen kirkon papit Luokka:Vuonna 1891 syntyneet Luokka:Vuonna 1958 kuolleet
Hedvig Sohlberg

Hedvig Sohlberg (29. tammikuuta 1858 Pohja – 6. lokakuuta 1937 Tammisaari) oli suomalainen opettaja, Tammisaaren seminaarin johtaja ja RKP:n kansanedustaja. Sohlbergin vanhemmat olivat kirkkoherra Herman Fredrik Sohlberg ja Maria Rosina Richter. Hän valmistui opettajaksi 1880 Tammisaaren seminaarista ja toimi sitten Mikkelin yksityisen ruotsalaisen tyttökoulun opettajana 1882–1883, kansakoulunopettajana Pohjan pitäjässä 1883–1889 sekä viimeksi Tammisaaren seminaarin johtajana vuosina 1889–1927. Sohlberg oli RKP:n kansanedustajana vuosina 1908–1914 edustaen Uudenmaan läänin vaalipiiriä. Hän kuului myös Tammisaaren kaupunginvaltuustoon ja oli Suomen ruotsalaisen raittiusliiton keskushallituksen varapuheenjohtaja. Hedvig Sohlbergin sisaruksia olivat vuorineuvos Seth Sohlberg ja arkkitehti Gerhard Sohlberg. == Lähteet == * ===Viitteet=== Luokka:Kansanedustajat Luokka:Suomen ruotsalaisen kansanpuolueen poliitikot Luokka:Tammisaaren kaupunginvaltuutetut Luokka:Uudenmaan vaalipiiri Luokka:Suomalaiset opettajat Luokka:Vuonna 1858 syntyneet Luokka:Vuonna 1937 kuolleet
Veikko Svinhufvud

Veikko Eivind Svinhufvud (15. helmikuuta 1908 Heinola – 28. helmikuuta 1969 Lappeenranta) oli suomalainen poliitikko, maanviljelijä, metsänhoitaja, pankinjohtaja ja Maalaisliitto-Keskustapuolueen kansanedustaja. ==Henkilöhistoria== Svinhufvudin vanhemmat olivat presidentti Pehr Evind Svinhufvud ja Alma Ellen Timgren. Hän pääsi ylioppilaaksi Lappeenrannan yhteiskoulusta 1927 ja valmistui metsänhoitajaksi 1931 ja maatalous- ja metsätieteiden kandidaatiksi 1934. Svinhufvud toimi Helsingin yliopiston metsänhoidon assistenttina 1933–1934, Keskusmetsäseura Tapion apulaismetsänhoitajana 1936, Enso-Gutzeitin metsäkoulun opettajana 1937–1938 ja suonkuivausmetsänhoitajana 1938–1941. Sotavuosina hän oli pika- asutustoimikunnan jäsenenä 1940–1941 ja päämajan linnoitusosaston metsänhoitajana 1944–1945. Sodan jälkeen Svinhufvud oli maanhankintalain toimeenpanon tarkastajana Mikkelin ja Kymen tarkastuspiirissä 1945–1954, Suomen maatalousosakepankin Lappeenrannan konttorin johtajana 1954–1956 sekä Lappeen seudun osuuskassan johtajana 1956–1958. Hän piti Luumäellä sijaitsevaa Kotkaniemen tilaa vanhempiensa jälkeen vuosina 1953–1969. Svinhufvud oli naimisissa vuosina 1932–1942 Magda Ulrika Sofia Lundqvistin kanssa ja 1943-1969 Aune Ester Hätisen kanssa. ==Yhteiskunnalliset tehtävät== Svinhufvud oli Maalaisliitto-Keskustapuolueen kansanedustajana vuosina 1958–1966 edustaen Kymen läänin vaalipiiriä. Hän oli presidentin valitsijamiehenä vuosien 1956 ja 1962 presidentinvaaleissa. Svinhufvud oli Kansainvälinen rauhantuki -järjestön ja Suomen Rauhanpuolustajien puheenjohtajana. Hän kuului myös Maailman rauhanneuvostoon ja Maalaisliiton puoluevaltuuskuntaan. == Lähteet == * ===Viitteet=== Luokka:Kansanedustajat Luokka:Suomen Keskustan poliitikot Luokka:Kymen vaalipiiri Luokka:Suomalaiset metsänhoitajat Luokka:Suomalaiset pankinjohtajat Luokka:Suomalaiset virkamiehet Luokka:Suomen presidenttien lapset Luokka:P. E. Svinhufvud Luokka:Vuonna 1908 syntyneet Luokka:Vuonna 1969 kuolleet
Octavia maior

Octavia Thurina maior (ensimmäinen vuosisata eaa.) oli keisari Augustuksen siskopuoli. Hänen isänsä oli Gaius Octavius, joka kuului varakkaaseen Velitraestä kotoisin olevaan sukuun. Octavian äidin nimi oli Ancharia. Luultavasti Octavian äiti kuoli synnytyksen yhteydessä. Octavius meni tämän jälkeen naimisiin Julius Caesarin siskontyttären Atia Balba Caesonian kanssa. Atia ja Octavius saivat kaksi lasta, tyttären Octavia minorin ja pojan Gaius Octaviuksen. Octavia maiorista ei tiedetä paljon muuta kun että hän oli vielä elossa vuonna 40 eaa. == Lähde == * Luokka:Antiikin Rooman naiset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Meriteollisuusyhdistys

Meriteollisuus ry:ssä on noin 80 jäsentä, muun muassa meriteknisen alan laitevalmistajat, kokonaistoimittajat, suunnittelutoimistot, ohjelmisto- ja järjestelmätoimittajat sekä laivanrakennus-, korjaus-, ja offshoretelakat. Yhdistys on Teknologiateollisuus ry:n toimialayhdistys. Meriteollisuus ry:n tärkeimpiä tehtäviä on alan kotimaisen verkottumiskehityksen edistäminen, tuotekehitys- ja tutkimustoiminnan kansallinen ja kansainvälinen koordinointi sekä vaikuttaminen EU:n laivanrakennuspolitiikkaan ja yhteistoiminta kansainvälisissä järjestöissä. Tavoitteiden saavuttamiseksi yhdistyksen puitteissa toimii useita työryhmiä, kuten tutkimustoimikunta, verkostokehitystyöryhmä, verkoston tiedonhallintatyöryhmä, verkostokoulutustyöryhmä, täydennyskoulutustyöryhmä, kansainvälistymisen työryhmä, viestintä- ja koulutustyöryhmä, sääntö- ja suunnittelutyöryhmä, rahoitustyöryhmä ja offshoretyöryhmä. Yhdistys on jäsen alansa eurooppalaisessa jäsenyhdistyksessä SEA Europessa. . ==Katso myös== *Suomen meriteollisuus ==Lähteet== ==Aiheesta muualla== *www.meriteollisuus.fi Luokka:Suomalaiset vesiliikennejärjestöt Luokka:Laivanrakennus
Kaitaisten silta

Kaitaisten silta seututiellä 192 yhdistää Kaitaisten ja Lehtisten saaret Taivassalon kunnassa. Se on yksi Suomen pisimmistä silloista. Silta on 477Tielatos, sillat Luettu 15.1.2008 metriä pitkä, ja sen alikulkukorkeus on 13,5 metriä. Silta valmistui 1982 ja yhdisti Kustavin saaristokunnan mantereeseen. Ennen sillan rakentamista paikalla liikennöi kaksi lossia.Kustavin kunnan nettisivut Luettu 15.1.2008Merenkulkulaitos: Kaitainen Luettu 15.1.2008 ==Lähteet == == Aiheesta muualla == Luokka:Suomen tieliikennesillat Luokka:Taivassalon rakennukset ja rakennelmat
Jukka Hauru

Jukka Tapani Hauru (s. 13. huhtikuuta 1950 Oulu) on suomalainen Kirkkonummella asuva musiikkikriitikko, joka kirjoittaa artikkeleita, kolumneja ja arvosteluja Helsingin Sanomiin ja musiikkialan ammattilehtiin. Hän kirjoittaa myös pakinoita nimimerkillä Usko Leka. ==Ura== Hauru opiskeli Helsingin konservatoriossa 1972–1974 ja toimi freelancekitaristina ja säveltäjänä 1968–1980. Hän soitti kitaraa Jussi and The Boys -yhtyeessä 1969–1971 ja KOM- teatterissa 1975–1977. Vuonna 1981 hän aloitti musiikkikriitikkona. == Jukka Hauru populäärikulttuurissa == Jukka Hauruun viitataan muun muassa Juice Leskisen, Hectorin ja Mikko Perkoilan sanoittamissa lauluissa. Freud Marx Engels & Jung on julkaissut Mikko Saarelan sanoittaman Jukka Hauru -aiheisen kappaleen nimeltä "Haurutettua kateenkorvaa". == Yksityiselämä == Hauru oli naimisissa Eva Helena Königsbäckin kanssa vuosina 1975–2001. Heillä on kolme lasta.Taskinen (1992), s. 202. Vuodesta 2004 hänen puolisonsa on ollut Pirkko Elfvengrén. Haurulle myönnettiin taiteilijaeläke vuonna 2017. == Levytyksiä == * Information (1972) * Episode (1975) * Kaikki muuttuu (KOM-teatteri, 1974) * Älä tuhlaa aikaa (KOM-teatteri, 1975) * Väinämöisen soitto (KOM-teatteri, 1977) == Lähteet == * Paavilainen, Ulla (päätoim.): Kuka kukin on 2007. Otava 2006. * Taskinen, Rita (toim.): Suomalainen Design: Kuka kukin on. Karprint 1992. ISBN 952-9748-04-3 === Viitteet === == Aiheesta muualla == * Ylen Elävä arkisto: Jukka Hauru & Superkings – "Twilight Time" (live 1972, äänitallenne). * Jukka Hauru: Jukka Hauru – "Günther Angst" (live 1976, äänitallenne). Luokka:Suomalaiset kitaristit Luokka:Pakinoitsijat Luokka:Suomalaiset musiikkikriitikot Luokka:Suomalaiset kulttuurielämän vaikuttajat Luokka:Vuonna 1950 syntyneet Luokka:Elävät henkilöt
Nader Dahabi

Nader al-Dahabi (s. 7. lokakuuta 1946, Amman) on jordanialainen sotilas ja poliitikko. Hän on entinen ilmavoimien varakomentaja, joka nimitettiin 25. marraskuuta 2007 maan pääministeriksi. Hän toimi pääministerinä 14. joulukuuta 2009 asti. Dahabi on opiskellut Kreikan ilmavoimien akatemiassa, Britanniassa Cranfield Institute of Technologyssa sekä Yhdysvalloissa Auburn Universitylla. Hän liittyi ilmavoimien palvelukseen 1964 ja kohosi lopulta varakomentajaksi. Vuonna 1994 hän siirtyi Royal Jordanian Airlinesin toimitusjohtajaksi. Hän oli myös IATAn johtokunnan jäsenenä. Dahabi oli Aqaban erityistalousalueen kuvernöörinä ja häntä kiitetään alueen kehittämisestä investointimenestykseksi. Hän oli myöhemmin kuljetusministerinä edeltäjänsä Ma’ruf al-Bakhitin hallituksessa. Vuoden 2007 vaalien jälkeen kuningas Abdullah II nimitti hänet pääministeriksi marraskuussa 2007. Hänen 27-jäseniseen hallitukseensa kuului neljä naista. ==Lähteet== * Profile: Nader Dahabi Minister of Transport * Jordanian king 'appoints new PM', BBC Luokka:Jordanian pääministerit Luokka:Vuonna 1946 syntyneet Luokka:Elävät henkilöt
Päivää

Päivää on Juice Leskisen neljäs kirja, ja ensimmäinen proosateos. Se ilmestyi Kirjayhtymän kustantamana vuonna 1984. Kirja sisältää yhteiskunta-aiheisia novelleja. Luokka:Suomalaiset novellikokoelmat Luokka:Vuoden 1984 kirjat
Kapitulaatio

Kapitulaatio on sotilaskielessä käytetty käsite, joka tarkoittaa antautumista. Useimmiten termiä käytetään, kun antautuminen tapahtuu ehdoitta. == Kuuluisia kapitulaatioita == *Päällikkö Vercingetorix Julius Caesarille 52 eaa. *Brittijoukkojen komentaja Charles Cornwallis amerikkalaisille Yorktownissa 19. lokakuuta 1781 *Etelävaltioiden armeijan kenraali Robert E. Lee Pohjoisvaltioiden armeijalle Appomattoxissa 9. huhtikuuta 1865 *Ranskan keisari Napoleon III Preussin armeijalle Sedanissa 2. syyskuuta 1870 *Sotamarsalkka Friedrich Paulus neuvostoliittolaisille Stalingradissa 31. tammikuuta 1943. *Saksan armeijan esikuntapäällikkö Alfred Jodl liittoutuneille 7. toukokuuta 1945 klo 2.41 *Japanin ulkoministeri Mamoru Shigemitsu liittoutuneille USS Missourin kannella 2. syyskuuta 1945. Luokka:Sodan lait Luokka:Taistelutaktiikat
Axel Åhlström

Axel Leonard Åhlström (vuosina 1918–1926 Leonard Johanson, 12. helmikuuta 1891 Helsinki – 26. lokakuuta 1934 Helsinki) oli suomenruotsalainen kansakoulunopettaja, päätoimittaja ja sosialidemokraattinen kansanedustaja. == Elämä == Ruoholahtelaiseen työläisperheeseen syntyneen Åhlströmin vanhemmat olivat kirvesmies Leonard Johan Åhlström ja Elisabet Forss. Hän aloitti työuransa Suomen luotonantajayhdistyksen juoksupoikana ja konttoriapulaisena. Vuonna 1907 Åhlström liittyi Sosialidemokraattiseen puolueeseen ja toimi aktiivisesti puolueen nuorisojärjestössä. Åhlström opiskeli vuosina 1911–1915 Uudenkaarlepyyn seminaarissa ja valmistui sieltä kansakoulunopettajaksi. Hän oli tämän jälkeen vt. kansakoulunopettajana Kemiössä 1915–1916 ja Helsingissä 1916–1917. Åhlströmin toimittajanura alkoi turkulaisesta Arbetet-lehdestä jossa hän työskenteli vuosina 1911, 1916 ja 1917–1918. Suomen sisällissodan jälkeen Åhlström oli vangittuna ensin Viipurissa ja sitten Tammisaaressa. Kun hänen Ahvenanmaalta kotoisin ollut Arbetet-lehden toimittajakollegansa Gunnar Mörn teloitettiin Suomenlinnassa 6. syyskuuta 1918 Åhlström pelkäsi saavansa saman kohtalon ja onnistui pakenemaan Tammisaaren vankileiriltä. Hän siirtyi sitten maan alle käyttäen salanimeä Leonard Johanson ja palasi julkisuuteen omalla nimellään vasta vuonna 1922 kun hänet valittiin Suomen ruotsalaisen työväenliiton puheenjohtajaksi. Åhlström oli Vaasan Folkbladetin toimittajana 1919–1921 sekä Helsingissä Arbetarbladetin toimittajana 1921–1924 ja päätoimittajana 1925–1934. Åhlström oli SDP:n kansanedustajana vuosina 1929–1934 edustaen Uudenmaan läänin vaalipiiriä. Åhlström tuli eduskuntaan maaliskuussa 1929 kuolleen Taavi Tainion tilalle. Hän oli myös presidentin valitsijamiehenä vuoden 1931 presidentinvaaleissa ja kuului jäsenenä Helsingin kaupunginvaltuustoon. Åhlström toimi Suomen ruotsalaisen työväenliiton puheenjohtajana ja kuului Sosialidemokraattisen puolueen puoluetoimikuntaan ja Kulutusosuuskuntien keskusliiton johtokuntaan. == Perhe == Åhlström oli naimisissa vuodesta 1925 Vera Elisabet Uggeldahlin kanssa. Axel Åhlström kuoli 1934 todennäköisesti vankileiriltä saamaansa munuaissairauteen. == Lähteet == * * Axel Åhlström (1891-1934) alias Leonard Johanson (1918-1926), en bortglömd medverkare inom finländsk press, politik och kultur. == Kirjallisuutta == Fagerholm, K-A.: Puhemiehen ääni. S. 89-96. Tammi, 1977. ISBN 951-30-3980-3. Luokka:Kansanedustajat Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Suomalaiset päätoimittajat Luokka:Suomalaiset opettajat Luokka:Suomen sisällissodan punaiset Luokka:Vuonna 1891 syntyneet Luokka:Vuonna 1934 kuolleet
Kathleen Kenyon

Kathleen Mary Kenyon (5. tammikuuta 1906 – 24. elokuuta 1978) oli brittiläinen arkeologi, joka suoritti kaivauksia Jerikossa ja Jerusalemissa. Hän johti Tell es-Sultanin, muinaisen Jerikon kaivauksia 1952–1958. Kenyonia on kutsuttu viime vuosisadan vaikutusvaltaisimmaksi arkeologiksi. Kenyon oli ensimmäinen nainen Oxford Archaeological Societyn puheenjohtajana. Vuosina 1937–1946 hän toimi Lontoon yliopiston arkeologisen instituutin johtajana, ja vuonna 1973 hän sai Britannian imperiumin arvonimen Dame. Vuosien 1930 ja 1940 välillä toisen maailmansodan aikana Kenyon työskenteli paitsi käynnissä olevissa kaivauksissa Englannissa, myös muinaisen Samarian kaupungin alueella, sekä Sabrathassa, Libyassa. Hän toimi tuolloin usein myös luennoitsijana Lontoon yliopiston arkeologian instituutissa. Sodan ajan Kenyon palveli Punaisen Ristin divisioonan komentajana Lontoon Hammersmithissa. Kenyonin vaikutusta olivat muun muassa maatalouden alkamisen ajankohdan vakiinnuttaminen noin 7000 eaa, aikaan, jolta myös massiivinen kivimuuri ja suuri torni ovat peräisin. Hänen merkittäviin löydöksiinsä kuuluvat myös brittiläisen arkkitehtuurin 7. vuosituhannelta, ja erityisen havainnollistava esimerkki hänen huolellisesta kaivaustekniikasta ovat 7. vuosisadalta paljastuneet, ihmisen kallojen ympärille valetut muotokuvaveistokset. ==Aiheesta muualla== * Lönnqvist, Minna (2008) "Kathleen M. Kenyon 1906 - 1978, A hundred years after her birth,The formative years of a female archaeologist: From socio-politics to the stratigraphical method and the radiocarbon revolution in archaeology," in Proceedings of the 5th International Congress on the Archaeology of the Ancient Near East, Madrid, April 3–8, 2006, ed. by Joaquín Mª Córdoba, Miquel Molist, Mª Carmen Pérez, Isabel Rubio, Sergio Martínez, UAM Ediciones: Madrid 2008, Vol. II, pp. 379–414. ==Lähteet== Luokka:Brittiläiset arkeologit Luokka:Vuonna 1906 syntyneet Luokka:Vuonna 1978 kuolleet
Tammenpään kartano

Tammenpään kartano on kartano entisen Angelniemen kunnan Kokkilan kylässä Halikossa, joka kuuluu Salon kaupunkiin Varsinais-Suomen maakunnassa. Halikon lukuisista kartanoista Tammenpää on uusin. Päärakennuksen rakennutti Aleksei Matvejev 1862–1868, ja se noudattelee uusklassista tyyliä. Sitä on laajennettu kahteen otteeseen 1900-luvulla. Aluksi Tammenpää oli kruunun virkatalona, kunnes siitä tuli aateliskartano 1800-luvun lopussa Osvald Wasastjernan lunastettua sen suvulleen. Wasasterjna oli naimisissa Olga Lovisa Gustava Augusta Armfeltin kanssa. Tammenpään kartano on Armfelt-suvun jälkeläisten omistuksessa, jotka omistavat Wiurilan, Vuorentaan, Fulkilan ja Tammenpään kartanot. ==Lähteet== * === Viitteet === Luokka:Angelniemi Luokka:Salon kartanot Luokka:Uusklassinen arkkitehtuuri Luokka:Suomen 1800-luvulla rakennetut rakennukset ja rakennelmat
Kovaotteiset miehet

Kovaotteiset miehet (The French Connection) on vuonna 1971 ensi-iltansa saanut toimintatrilleri, jonka on ohjannut William Friedkin. Elokuvan pääosassa esiintyy Gene Hackman. Kovaotteiset miehet oli ensimmäinen Parhaan elokuvan Oscar-palkinnon voittaja, joka on kielletty alle 17-vuotiailta Yhdysvalloissa. Sen lisäksi se voitti myös Oscarit parhaasta miespääosasta, parhaasta ohjauksesta, parhaasta leikkauksesta ja parhaasta sovitetusta käsikirjoituksesta – kaikkiaan viisi palkintoa. Se oli myös ehdolla muun muassa parhaan miessivuosan palkinnon saajana (Roy Scheider). Vuonna 2005 elokuva lisättiin Yhdysvaltain kansalliseen elokuva-arkistoon. Elokuva kertoo kahdesta huumepoliisista, Jimmy ”Popeye” Doylesta ja Buddy ”Cloudy” Russosta. Kaksikko on saanut vihiä erittäin suuresta huumejutusta, jossa huumeita salakuljetetaan Ranskasta. Juoni perustuu tositapahtumiin. Alain Charnier’n hahmon esikuvana oli ranskalainen huumeiden salakuljettaja Jean Jehan, ja televisiojuontaja Henri Devereaux’n hahmon esikuvana oli Jacques Angelvin, joka pidätettiin New Yorkissa tammikuussa 1962. == Näyttelijät == ==Vastaanotto== The New York Timesin kriitikot valitsivat Kovaotteiset miehet vuonna 2004 yhdeksi kaikkien aikojen tuhannesta parhaasta elokuvasta. ==Lähteet== == Aiheesta muualla == * Jokke Ihalainen: Realismia Friedkinin tapaan. Wider Screen 2/2000. Luokka:Vuoden 1971 yhdysvaltalaiset elokuvat Luokka:Yhdysvaltalaiset toimintatrillerit Luokka:Mafiaelokuvat Luokka:William Friedkinin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat
Yhdysvaltain Grand Prix 1975

Yhdysvaltain Grand Prix oli Formula 1 -sarjan oskilpailu, joka ajettiin 5. lokakuuta 1975 Watkins Glenin radalla Yhdysvalloissa. Kilpailun voitti Niki Lauda, jolle voitto oli kauden viides. ==Tulokset== Sija Nro Kuljettaja Talli Kierroksia Aika/Keskeytys Lähtöruutu Pisteet 1 12 Niki Lauda Ferrari 59 1.42.58,175 1 9 2 1 Emerson Fittipaldi McLaren-Ford 59 + 4,943 2 6 3 2 Jochen Mass McLaren-Ford 59 + 47,637 9 4 4 24 James Hunt Hesketh-Ford 59 + 49,475 15 3 5 5 Ronnie Peterson Lotus-Ford 59 + 49,986 14 2 6 3 Jody Scheckter Tyrrell- Ford 59 + 50,321 10 1 7 9 Vittorio Brambilla March-Ford 59 + 1.44,031 6 8 10 Hans Joachim Stuck March-Ford 58 + 1 kierros 13 9 28 John Watson Penske-Ford 57 + 2 kierrosta 12 10 30 Wilson Fittipaldi Fittipaldi-Ford 55 + 4 kierrosta 23 \- 16 Tom Pryce Shadow-Ford 52 Ei luokiteltu 7 \- 6 Brian Henton Lotus- Ford 49 Ei luokiteltu 19 Kesk. 25 Brett Lunger Hesketh-Ford 46 Onnettomuus 18 Kesk. 31 Roelof Wunderink Ensign-Ford 41 Vaihdelaatikko 22 \- 11 Clay Regazzoni Ferrari 0 Vetäytyi 11 Kesk. 17 Jean-Pierre Jarier Shadow-Ford 19 Laakeri 4 Kesk. 7 Carlos Reutemann Brabham-Ford 9 Moottori 3 Kesk. 27 Mario Andretti Parnelli-Ford 9 Jousitus 5 Kesk. 23 Tony Brise Hill-Ford 5 Onnettomuus 17 Kesk. 15 Michel Leclère Tyrrell-Ford 5 Moottori 20 Kesk. 4 Patrick Depailler Tyrrell-Ford 2 Onnettomuus 8 Kesk. 8 Carlos Pace Brabham- Ford 2 Onnettomuus 16 DNS 21 Jacques Laffite Williams-Ford 21 DNS 20 Lella Lombardi Williams-Ford 24 Lähde: Lähde: Lähde: Lähde: Lähde: Lähde: Lähde: Lähde: ==Muuta== * Paalupaikka: Niki Lauda – 1.42,003 * Nopein kierros: Emerson Fittipaldi – 1.43,374 ==Lähteet== == Aiheesta muualla == Luokka:Formula 1 -kausi 1975 Luokka:Yhdysvaltain Grand Prix
Jerusalemin piiritys (66)

Jerusalemin piiritys vuonna 66 jaa. oli seurausta samana vuonna alkaneesta juutalaiskapinasta Juudeassa Rooman valtakunnan aikana. Jerusalemin roomalaisen varuskunnan sotilaat surmattiin, jolloin Syyrian legaatti Gaius Cestius Gallus kokosi kiireesti sotajoukon, jonka ytimenä oli legioona XII Fulminata ja vahvennuksia Legio III Gallicasta, Legio VI Ferratasta ja Legio X Fretensiksestä. Armeija oli hätäisesti koottu, eikä sitä ehditty varustaa eikä kouluttaa kunnolla. Galluksen tavoitteena oli siten vain saapua nopeasti paikalle ja tukahduttaa kapina. Vastarinta oli kuitenkin äärimmäisen ankaraa ja joukot alkoivat kärsiä tappioita. Gallus määräsi joukkonsa vetäytymään, mutta paluumatkalla Eleazar ben Simon johtamat juutalaiskapinalliset väijyttivät roomalaiset, jolloin Legio XII Fulminata menetti kaikki kotkansa, joita arvostettiin suuresti. Legioona joutui tällöin kokemaan häpeää palatessaan takaisin tukikohtaansa. Neljä vuotta myöhemmin kenraali Titus johdatti paljon isomman ja valmistautuneemman armeijan takaisin Jerusalemiin ja valtasi sen raskaiden taistelujen jälkeen neljässä kuukaudessa. == Lähteet == * Luokka:Rooman taistelut Luokka:Piiritykset Luokka:Jerusalemin historia
Ahtsalmi

Ahtsalmi on Lohjan 2. kaupunginosa. Se muodostaa yhdessä Anttilan kaupunginosan kanssa Lohjan ydinkeskustan. Raja Anttilan ja Ahtsalmen välillä kulkee linjaa Vuorisenkatu – Harjukatu – Postikatu – Aurlahdenkatu – Rantapuisto – Laiturikatu. Kaakossa Ahtsalmen Keskilohjasta erottaa Lohjanharju ja valtatie 25. Lounaassa sijaitsevat Myllylammen ja Neitsytlinnan kaupunginosat. Raja näiden välillä on epäsäännöllinen, mutta kulkee kuitenkin Lohjanjärveltä harjulle vanhainkodin ja Porlan välistä. Ahtsalmessa on sijainnut Valtion väestönsuojelukoulu.OPM tiedotteet ==Palvelut== Ahtsalmessa sijaitsevat muun muassa vanhainkoti, pääterveysasema (Keskustan terveysasema), poliisilaitos, Länsi-Uudenmaan käräjäoikeuden Lohjan istuntopaikka sekä Prisma-keskus ja linja-autoasema. Myös Harjun urheilukenttä, jäähalli ja Virkistysuimala Neidonkeidas sijaitsevat kaupunginosassa. Keskustan kaupallisista palveluista ja kouluista suuri osa sijaitsee Anttilan kaupunginosassa, Ahtsalmen välittömässä läheisyydessä. ==Lähteet== Luokka:Lohjan kaupunginosat
Etelä-Afrikan Grand Prix 1976

Etelä-Afrikan Grand Prix 1976 oli Formula 1 -sarjan osakilpailu, joka ajettiin 6. maaliskuuta Kyalamin radalla. Kilpailun voitti Niki Lauda, jolle voitto oli kauden toinen == Tulokset == Sijoitus Nro Kuljettaja Talli Kierroksia Aika/Keskeytys Lähtöruutu Pisteet 1 1 Niki Lauda Ferrari 78 1.42.18,4 2 9 2 11 James Hunt McLaren-Ford 78 + 1,3 1 6 3 12 Jochen Mass McLaren-Ford 78 + 45,9 4 4 4 3 Jody Scheckter Tyrrell-Ford 78 + 1.08,4 12 3 5 28 John Watson Penske- Ford 77 + 1 kierros 3 2 6 27 Mario Andretti Parnelli-Ford 77 + 1 kierros 13 1 7 16 Tom Pryce Shadow-Ford 77 + 1 kierros 7 8 9 Vittorio Brambilla March- Ford 77 + 1 kierros 5 9 4 Patrick Depailler Tyrrell-Ford 77 + 1 kierros 6 10 5 Bob Evans Lotus-Ford 77 + 1 kierros 23 11 18 Brett Lunger Surtees-Ford 77 + 1 kierros 20 12 34 Hans Joachim Stuck March-Ford 76 + 2 kierrosta 17 13 21 Michel Leclère Wolf-Williams-Ford 76 + 2 kierrosta 22 14 22 Chris Amon Ensign-Ford 76 + 2 kierrosta 18 15 24 Harald Ertl Hesketh-Ford 74 + 4 kierrosta 24 16 20 Jacky Ickx Wolf-Williams-Ford 73 + 5 kierrosta 19 17 30 Emerson Fittipaldi Fittipaldi-Ford 70 Moottori 21 Kesk. 2 Clay Regazzoni Ferrari 52 Moottori 9 Kesk. 26 Jacques Laffite Ligier-Matra 49 Moottori 8 Kesk. 17 Jean-Pierre Jarier Shadow-Ford 28 Jäähdytin 15 Kesk. 8 Carlos Pace Brabham-Alfa Romeo 22 Öljyn paine 14 Kesk. 6 Gunnar Nilsson Team Lotus-Ford 18 Kytkin 25 Kesk. 7 Carlos Reutemann Brabham-Alfa Romeo 16 Öljyn paine 11 Kesk. 10 Ronnie Peterson March-Ford 15 Ulosajo 13 Kesk. 15 Ian Scheckter Tyrrell-Ford 0 Ulosajo 16 Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: James Hunt – 1.16,10 *Nopein kierros: Niki Lauda – 1.17,97 kierroksella 6 ==Lähteet== Luokka:Formula 1 -kausi 1976 Luokka:Etelä-Afrikan Grand Prix
Masadan piiritys

Masadan piiritys tapahtui vuosina 72–73 jaa. ja se oli ensimmäisen juutalaissodan viimeinen taistelu. Roomalaiset olivat kolme vuotta aiemmin vallanneet Jerusalemin, jonka jälkeen juutalaisten taistelutahto laski rajusti, olihan Jerusalem yksi juutalaisten pyhimmistä paikoista ja siellä sijaitsi Suuri temppeli. Masadan valtaus päätti ensimmäisen juutalaissodan. Kun Jerusalem oli valloitettu, osa roomalaisista lähti kukistamaan aavikkolinnoituksissa piilottelevia juutalaiskapinallisia. Herodeksen linnoitus valloitettiin nopeasti, ja Makhairuksen linnoitus alistui, kun sen komentaja jäi vahingossa vangiksi vuonna 71. Jotkut kapinalliset tekivät vielä vastarintaa Masadan linnoituksessa, joka sijaitsi korkean vuoren huipulla ja vaikutti lähes valloittamattomalta. Sen oli rakennuttanut Juudean kuningas Herodes yli 400 metriä läheisen Kuolleenmeren pinnan yläpuolelle. Linnoituksen sisällä oli kaksi kauniisti koristeltua palatsia ja se oli varustettu monimutkaisilla linnoituslaitteilla. Herodeksen kuoleman jälkeen Masadaa olivat pitäneet hallussaan roomalaiset, mutta juutalaiset sicariit valtasivat sen vuonna 66 ensimmäisen juutalaissodan sytyttyä.Goldsworthy s. 190 Kenraali Lucius Flavius Silvalle annettiin tehtävä tämän linnoitetun kaupungin valloittamiseen. Hänellä oli komennossaan vain sodassa kunnostautunut Legio X Fretensis ja joitakin apujoukkoja. Nämä eivät kuitenkaan olleet määrävahvuisia tappioiden takia, joten Silvalla oli vain 10 000 miestä. Tämä oli kymmenkertainen ylivoima juutalaisten alle tuhanteen mieheen, naiseen ja lapseen verrattuna. Roomalaiset onnistuttiin kuitenkin torjumaan lähes kahden vuoden ajan. Silva ympäröi kaupungin kahdeksalla legioonalaisten leirillä ja pitkällä muurilla estääkseen juutalaisten pakenemisen sekä antaakseen näille viestin, että he eivät pääsisi pakoon. Kaupunkiin oli kuitenkin edelleen vaikea päästä, joten kenraali käski rakentaa valtavan hyökkäysrampin kivestä ja savesta piiritystornia sekä muurinmurtajaa varten. Kun se oli vihdoin valmis, roomalaiset saivat aikaan pienen aukon linnoituksen muuriin, jonka juutalaiset kuitenkin nopeasti paikkasivat puusta ja maasta rakennetulla hätävarustuksella. Aukko jätti linnoituksen puolustuksen kuitenkin haavoittuvaksi. Roomalaiset sytyttivätkin improvisoidun muurin tuleen ja lopulta Legio X Fretensis valtasi linnoituksen. Sisältä he löysivät kuitenkin vain ruumiita, sillä juutalaiset olivat tehneet joukkoitsemurhan. Tappion näyttäessä varmalta sicariit olivat polttaneet ruokavarastonsa ja valinneet orjuuden sekä kuoleman välillä. Henkiin jäi vain kaksi naista ja viisi lasta, jotka roomalaiset löysivät piiloutuneena luolaan. Nykyään Masadaa pidetään juutalaisen sankariuden vertauskuvana, ja se on suosittu vierailukohde. 200px|thumb|Roomalaisen leirin jäännökset Masadan lähellä == Katso myös == * Masada == Lähteet == * * * === Viitteet === Luokka:Rooman taistelut Luokka:Piiritykset Luokka:Israelin historia fr:Massada#Histoire sv:Masada#Masada under antiken